ΓΡΑΠΤΗ ΕΡΩΤΗΣΗ E-0168/03

υποβολή: Ria Oomen-Ruijten (PPE-DE) προς την Επιτροπή

(29 Ιανουαρίου 2003)

Θέμα: Πολιτική κατά της διάδοσης του βακτηριδίου MRSA (Staphylococcus aureus, ανθεκτικός στη μεθικιλλίνη)

Προς το παρόν, δενπάρχει κοινή ευρωπαϊκή πολιτική κατά της διάδοσης του βακτηριδίου MRSA. Στον τομέα αυτό, τα κράτη μέλη εφαρμόζουν διαφορετική πολιτική. Λόγου χάριν, σε σύγκριση με τις περισσότερες ευρωπαϊκές χώρες, οι Κάτω Χώρες εφαρμόζουν πολύ περιοριστική πολιτική, τούτο δε με επιτυχία, δεδομένου ότι ανήκει στις χώρες με το λιγότερο διαδεδομένο MRSA. Ως συνέπεια της διαφορετικής πολιτικής που εφαρμόζουν τα κράτη μέλη — φοβούμενα την εξάπλωση του βακτηριδίου — είναι δύσκολη η πρόσβαση ασθενών από άλλες χώρες στα νοσοκομεία των Κάτω Χωρών.

1. Μπορεί να αναφέρει η Επιτροπή ποιές είναι οι διαφορές που χαρακτηρίζουν την πολιτική των κρατών μελών όσον αφορά την πρόληψη της διάδοσης του MRSA;

2. Κρίνει η Επιτροπή ότι θα ήταν ευκταία μια κοινή ευρωπαϊκά πολιτική επί του θέματος, τούτο δε και όσον αφορά την πρόσβαση ασθενών από άλλες χώρες στα νοσοκομεία·

3. Είναι διατεθειμένη η Επιτροπή να λάβει μέτρα στο πλαίσιο του νέου προγράμματος δράσης στον τομέα της δημόσιαςγείας, προκειμένου να προωθήσει την εκπόνηση μιας τέτοιας κοινής πολιτικής·

Απάντηση του κ. Byrne εξ ονόματος της Επιτροπής

(3 Μαρτίου 2003)

1. Η τελευταία έκθεση του Ευρωπαϊκού Προγράμματος Επιτήρησης της Αντοχής στα Αντιβιοτικά (EARSS)(1), ενός σχεδίου που χρηματοδοτείται από την Επιτροπή, δείχνει ότι οι χώρες της νότιας Ευρώπης, καθώς και η Ιρλανδία και το Ηνωμένο Βασίλειο αναφέρουν ποσοστά του ανθεκτικού στη μεθικιλίνη χρυσίζοντος σταφυλόκοκκου (MRSA) άνω του 30 %, ενώ οι χώρες της βόρειας Ευρώπης έχουν ποσοστά MRSA σε ασθενείς με βακτηριαιμία κάτω του 1 %.

Το Δεκέμβριο του 2000 το Eurosurveillance (δελτίο που επιχορηγείται από την Επιτροπή) διεξήγαγε έρευνα σχετικά με τις τρέχουσες πολιτικές παρακολούθησης της μικροβιακής αντοχής στην Κοινότητα(2). Η έρευνα αυτή, με τη βοήθεια ερωτηματολογίων που συμπλήρωσαν οι αρμόδιες αρχές για τη δημόσιαγεία στα 15 κράτη μέλη, απεκάλυψε ότι οι περισσότερες χώρες εξέδωσαν εθνικές κατευθυντήριες γραμμές ειδικά αφιερωμένες στην πρόληψη των ενδονοσοκομειακών λοιμώξεων (όπως ο MRSA), αλλά η έρευνα δεν παρέχει λεπτομέρειες σχετικά με το περιεχόμενο των πολιτικών για την πρόληψη της εξάπλωσης του MRSA.

Ωστόσο, η σύσταση του Συμβουλίου για τη συνετή χρήση των αντιμικροβιακών ουσιών στην ιατρική(3), έχει σκοπό να εξασφαλίσει την εφαρμογή ειδικών στρατηγικών σε εθνικό επίπεδο για τον περιορισμό της μικροβιακής αντοχής. Η σύσταση ζητά από τα κράτη μέλη ναποβάλλουν εκθέσεις στην επιτροπή σχετικά με την εφαρμογή της το αργότερο ως το Νοέμβριο του 2003. Οι εκθέσεις αυτές θα παρέχουν λεπτομέρειες σχετικά με τις εθνικές στρατηγικές.

2. Η ίδια σύσταση του Συμβουλίου αναθέτει στην Επιτροπή το καθήκον ναποστηρίζει τις προσπάθειες των κρατών μελών για τον περιορισμό της μικροβιακής αντοχής με το κοινοτικό δίκτυο επιδημιολογικής παρακολούθησης και ελέγχου των μεταδοτικών νόσων. Η σύσταση του Συμβουλίου και η κοινοτική στρατηγική κατά της μικροβιακής αντοχής(4) παρέχουν τη βάση για περαιτέρω κοινοτική δράση που προωθείται από την Επιτροπή σε συνεργασία με τα κράτη μέλη.

Η Επιτροπή θα ήθελε ναπενθυμίσει στην κ. βουλευτή ότι η συνθήκη για την ΕΚπογραμμίζει ότι τα κράτη μέλη παραμένουν αρμόδια σε ό,τι αφορά την οργάνωση και την παροχή τωνγειονομικώνπηρεσιών και της ιατρικής περίθαλψης.

3. Σύμφωνα με το νέο πρόγραμμα για τη δημόσιαγεία, η μικροβιακή αντοχή που περιλαμβάνει τον MRSA, αποτελείψηλή προτεραιότητα. Στο πρόγραμμα εργασίας του 2003 δίνεται προτεραιότητα σε σχέδια που αναπτύσσουν αρχές και κατευθυντήριες γραμμές για βέλτιστες πρακτικές σχετικά με τη συνετή χρήση των αντιμικροβιακών ουσιών. Μια άλλη προτεραιότητα του προγράμματος εργασίας είναι η ενίσχυση της ανταλλαγής πληροφοριών και ο συντονισμός των προγραμμάτων εκπαίδευσης και παρέμβασης που απευθύνονται στο κοινωνικό σύνολο και στα νοσοκομεία.

(1) Η ομάδα διαχείρισης του EARSS, η συμβουλευτική επιτροπή και οι εθνικοί αντιπρόσωποι. Ετήσια έκθεση του EARSS 2001 (EARSS Annual Report 2001). Bilthoven, Κάτω Χώρες, Ιούλιος 2002. Σελίδες 95. Αριθμός ISBN: 90-6960-098-6. Διατίθεται στη διεύθυνση: www.earss.rivm.nl.

(2) Therre H. National policies for preventing antimicrobial resistance — the situation in 17 European countries in late 2000 (Εθνικές πολιτικές για την πρόληψη της μικροβιακής αντοχής — η κατάσταση σε 17 ευρωπαϊκές χώρες προς το τέλος του 2000). Eurosurveillance 2001, 6: 5-14.

(3) ΕΕ L 34 της 5.2.2002.

(4) Επιτροπή των Ευρωπαϊκών Κοινοτήτων. Ανακοίνωση της Επιτροπής για μια κοινοτική στρατηγική κατά της μικροβιακής αντοχής. COM(2001)333 τελικό.